Heilsurækt foreldrafélagsins Foreldrafélag Álfhólsskóla stendur fyrir heilsurækt í íþróttahúsi HK í Digranesi í vetur eins og mörg undanfarin ár . Þar stunda foreldrar og aðrir áhuga-samir leikfimi sem er fjölbreytt og skemmtileg , undir stjórn Láru Sveinsdóttur íþróttakennara . Lögð er áhersla á þolfimi , palla , þrek - og teygjuæfingar . Mjög vel hefur verið mætt í heilsuræktartímana undanfarin ár enda er þetta án efa ein ódýrarasta og besta líkamsrækt sem völ er á . Heilsuræktin fylgir skóladagatalinu . Tímarnir verða x 3 í viku og verða upplýsingar um tímasetningar sendar til allra foreldra / aðstandenda með tölvupósti innan skamms . Verði er stillt í hóf og kostar öll haustönnin aðeins 10.000 kr. ( september – desember ) . Foreldrar eru hvattir til að mæta í Digranes og nýta sér góða heilsurækt í nálægð við heimili sín . Allir eru velkomnir meðan húsrúm leyfir .